**Azərbaycan Avtomobil Yolları Dövlət Agentliyi tərəfindən**

**2019-cu il ərzində yerinə yetirilmiş işlər**

Azərbaycan Respublikasının Prezidenti cənab İlham Əliyevin sədrliyi ilə 2019-cu il  yanvar ayının 11-də keçirilən Nazirlər Kabinetinin 2018-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclasında, Prezident yekun nitqində yol infrastrukturu ilə bağlı Azərbaycan Avtomobil Yolları Dövlət Agentliyi qarşısında konkret tapşırıq  qoyaraq bildirmişdir:

*- “Bu il investisiya proqramında yol tikintisi üçün kifayət qədər vəsait nəzərdə tutulub. Bu il ən azı, hələlik ən azı 1000 kilometr yeni yol salınacaqdır. Onların arasında əlbəttə ki, yüzlərlə kənd yolları var, eyni zamanda, magistral yolların tikintisinin davam etdirilməsi layihələri var,”*

Bu tapşırığın icrası olaraq, AAYDA tərəfindən **2019-cu il** ərzində **1376.6 km** uzunluğunda avtomobil yolları, prospekt və küçələr tikilib, yenidən qurulub və təmir olunub:

* Respublika əhəmiyyətli                -  139.8 km;
* Yerli əhəmiyyətli                           -  908.8 km;
* Bakı şəhər yolları                         -  301.5 km;
* Sumqayıt şəhər yolları                 -    26.5 km.

**2019-cu il** ərzində respublikamızın ümumi istifadədə olan avtomobil yollarında **14** yeni körpü tikilib, **17** qəzalı vəziyyətə düşmüş körpü bərpa edilib, **7** yeraltı və **6** yerüstü piyada keçidində təmir işləri aparılıb.

Ümumilikdə, **2019-cu il** ərzində cənab Prezidentin imzaladığı Sərəncamlara uyğun olaraq **54** layihə, o cümlədən **5** respublika əhəmiyyətli, **39** kəndlərarası, **10** Bakı şəhərinin qəsəbələrarası avtomobil yolu layihələri üzrə tikinti və yenidənqurma işləri başa çatmışdır.

Bundan əlavə “Avtomobil Yolları” Məqsədli Büdcə Fondu vəsaiti hesabına uzunluğu **43.8 km** olan 3 respublika əhəmiyyətli, uzunluğu **79.3 km** olan 13 kəndlərarası avtomobil yolu layihəsi, habelə  uzunluğu **197.6 km** olan Bakı şəhər yollarının tikintisi, yenidən qurulması və təmiri işləri yerinə yetirilib.

Prezident İlham Əliyev 2019-cu il ərzində  **19 dəfə** avtomobil yolu və yol qurğularının açılış mərasimlərində, habelə təqdimtında iştirak edib, öz dəyərli tövsiyə və tapşırıqlarını verib.

 - Fevral ayının 13-də yenidən qurulan uzunluğu 20,5 km olan Mingəçevir-stansiya Mingəçevir-Bəhrəmtəpə-Beyləqan avtomobil yolunun;

* Aprel ayının 23-də yenidən qurulan uzunluğu 5,4 km olan Bakı şəhəri Xəzər rayonu Mərdəkan-Qala avtomobil yolunun;
* May ayının 07-də Qobustan rayonunda, uzunluğu 14,5 km olan Qobustan-Poladlı avtomobil yolunun;
* Sentyabr ayının 13-də Bakı şəhərinin Nərimanov rayonunda yenidən qurulan uzunluğu 6,0 km olan Aşıq Molla Cümə küçəsinin və ona bitişik yolların.
* Oktyabr yının 28-də Ağdaş rayonunda yenidən qurulan, uzunluğu 33,6 km olan Qolqəti-Dəhnəxəlil-Qoşaqovaq-Ərəbocağı avtomobil yolunun;
* Oktyabr yının 28-də Qəbələ rayonunda yenidən qurulan, uzunluğu 27,0 km olan Böyük Əmili-Bılıx-Əmirvan avtomobil yolunun;
* Oktyabr yının 28-də Qəbələ rayonunda yenidən qurulan, uzunluğu 19,0 km olan Nic-Mıxlıqovaq-Yemişanlı-Uludaş-Tikanlı-Abrıx avtomobil yolunun;
* Oktyabr yının 31-də Bakı şəhərinin Yasamal rayonununda yenidən qurulan ümumşəhər əhəmiyyətli, Şəfayət Mehdiyev küçəsinin;
* Dekabr ayının 5-də Bakı-Şamaxı-Yevlax magistral avtomobil yolunun Şamaxı rayonu ərazisindən keçən 101-117-ci kilometrlik hissəsinin yenidənqurmadan sonra açılışı, 4 hərəkət zolaqlı, uzunluğu 16 km;
* Dekabr ayının 24 -də Bakı Ağ Şəhərdə Mərkəzi Bulvar küçəsinin açılışı;
* Dekabrın 26-da Azərbaycan Respublikasının Prezidenti İlham Əliyev dekabrın 26-da Bakı-Quba-Rusiya Federasiyası dövlət sərhədi yeni avtomobil yolunun tikintisi ilə tanış olub.

**Nəqliyyatın hərəkətinin təhlükəsizliyi ilə bağlı**

**həyata keçirilən tədbirlər**

2019-cu il ərzində Bakı şəhərində və respublikanın ümumi istifadədə olan avtomobil yollarında 1906 yol nişanları, 15 940 pm əyrixətli tirlər quraşdırılıb və bərpa edilib, 717.9  min m2 həcmində yolların sarı və ağ boya ilə xətlənməsi işləri yerinə yetirilib.

**Ekologiya və yaşıllaşdırma**

Avtomobil yollarının təhkim zolağında 2019-cu ildə isə 94 min 680 ədəd, ümumilikdə 461,7 hektar ərazidə 277 min 031 ədəd müxtəlif növ ağac və kol bitkisi əkilib.